मगर आज भारतीय सियासत के वे अकेले अभिजात्य हैं। वे भरत-भूमि पर एक नए मनुष्य की रचना करने के काम में लगे हैं। वे एक नया समाज गढ़ने के जुटे हैं। वे नई अस्मिताओं की स्थापना कर रहे हैं। वे सियासत की नई परिभाषा लिख रहे हैं। उनके इस नए संसार में किसी और के लिए कोई जगह नहीं है। उनके पास एक ही मंत्र है–यह होकर रहेगा, मैं यह करके रहूंगा। प्रचार-तंत्र के उनके ढपोरशंखी मोहरे पिछले तीन साल में मोदी को असलियत से कितने कोस दूर ले आए हैं, इसे वे आज समझें-न-समझें, लेकिन जल्दी ही समझ जाएंगे। आज जिन्हें लगता है कि यह देश ऐसे ही मोदी में अपना मुकद्दर खोजता रहेगा, वे इस तथ्य से निग़ाहें फेर रहे हैं कि दो तिहाई भारतीय मतदाता आज भी उन्हें अपना भाग्य-विधाता नहीं मानते हैं। एकजुट विपक्ष से सामना होते ही मोदी का जादू जाता रहेगा। लेखक न्यूज़-व्यूज़ इंडिया के संपादक हैं।